Mar 16,2017
స్వల్ప నష్టాలతో ముగిసిన మార్కెట్లు
ముంబయి : అమెరికా ఫెడరల్‌ రిజర్వు వడ్డీ రేట్లు పెంచనుందన్న సంకేతాలతో బుధవారం దేశీయ స్టాక్‌ మార్కెట్లు నష్టాలు చవి చూశాయి. బీఎస్‌ఈ సెన్సెక్స్‌ 44.52 పాయింట్లు లేదా 0.15 శాతం తగ్గి 29,398కు కోల్పోయింది. ఎన్‌ఎస్‌ఈ నిఫ్టీ 2.2 పాయింట్లు తగ్గి 9,084.80 వద్ద ముగిసింది. ఉత్తరప్రదేశ్‌ ఎన్నికల్లో బీజేపీ గెలుపొందిన ఉత్సాహంలో ఇంతక్రితం సెషన్‌లో నిఫ్టీ 9,122.75కు చేరింది. బీఎస్‌ఈలో రంగాల వారిగా ఐటీ సూచీ 1.81 శాతం, టెక్‌ 1.2 శాతం, ఆయిల్‌ అండ్‌ గ్యాస్‌ 0.03 శాతం చొప్పున తగ్గాయి. మరోవైపు రియాల్టీ 0.72 శాతం, ఆటో 0.71 శాతం, మౌలిక వసతులు 0.46 శాతం, కన్సూమర్‌ డ్యూరెబుల్స్‌ 0.45 శాతం చొప్పున పెరిగాయి. సెన్సెక్స్‌-30లో టాటా స్టీల్‌ 1.24 శాతం, హీరో మోటో కార్ప్‌ 1.24 శాతం, రిలయన్స్‌ 1.16 శాతం, ఎస్‌బీఐ 0.98 శాతం, టాటా మోటార్స్‌ 0.79 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి.
మీ స్నేహితులకు రికమెండ్ చెయ్యండి